**Ministru kabineta rīkojuma projekta**

**„Grozījumi darbības programmas „Infrastruktūra un pakalpojumi” papildinājumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projektu „Grozījumi darbības programmas „Infrastruktūra un pakalpojumi” papildinājumā”” (turpmāk – rīkojuma projekts) Vides aizsardzības un reģionālās attīstības ministrija (turpmāk – VARAM) izstrādājusi saskaņā ar Eiropas Savienības struktūrfondu un Kohēzijas fonda vadības likuma 13.panta pirmās daļas 1.punktu, Ministru kabineta 2007.gada 29.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu un Ministru kabineta 2012.gada 16.oktobra protokollēmuma (Nr.58 29.§) „Par Ministru kabineta 2012.gada 2.oktobra sēdes protokollēmuma (prot. Nr.54 37.§) "Noteikumu projekts "Grozījumi Ministru kabineta 2010.gada 26.janvāra noteikumos Nr.91 "Noteikumi par darbības programmas "Infrastruktūra un pakalpojumi" papildinājuma 3.6.1.1.aktivitāti "Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai"""” 5.punktā dotā uzdevuma izpildi” (turpmāk - Ministru kabineta 2012.gada 16.oktobra protokollēmums) 4.1.3., 4.1.4.apakšpunktu un 14. punktu. |
| 2. | Pašreizējā situācija un problēmas | Šobrīd spēkā esošā darbības programmas „Infrastruktūra un pakalpojumi” papildinājuma (turpmāk – DPP) redakcija nosaka, ka finansējuma saņēmēji 3.2.2.1.1.apakšaktivitātes „Informācijas sistēmu un elektronisko pakalpojumu attīstība” (turpmāk - 3.2.2.1.1.apakšaktivitāte) projekta ietvaros var būt tiešās valsts pārvaldes iestādes, tām pakļautībā un pārraudzībā esošas institūcijas, plānošanas reģioni.  Saskaņā ar Ministru kabineta 2012.gada 16.oktobra protokollēmuma 4.1.4.apakšpunktā doto uzdevumu 3.2.2.1.1.apakšaktivitātes ietvaros ir jāīsteno Ģenerālprokuratūras informācijas sistēmas projekts tiesu sistēmas attīstībai, vienlaikus nosakot Latvijas Republikas Prokuratūru par projekta īstenošanu atbildīgo institūciju, un saskaņā ar Ministru kabineta 2012.gada 16.oktobra protokollēmuma 14.apakšpunktā noteikto VARAM līdz 2012.gada 11.decembrim ir jāiesniedz apstiprināšanai Ministru kabinetā grozījumi DPP, kas paredz noteikt Latvijas Republikas Prokuratūru kā finansējuma saņēmēju 3.2.2.1.1.apakšaktivitātes ietvaros.  Šobrīd spēkā esošā DPP redakcija nosaka, ka 3.2.2.1.1.apakšaktivitātes mērķis ir vērsts uz informācijas un komunikācijas tehnoloģiju infrastruktūras attīstību, bet sadaļā „Atbalsta veids” norādītā informācija aptver projektus, kuru ietvaros tiek izveidotas vai uzlabotas informācijas sistēmas vai elektroniskie pakalpojumi, bet ne projektus, kuri ir vērsti uz komunikācijas tehnoloģiju infrastruktūras attīstību.  Ņemot vērā, ka saskaņā ar Ministru kabineta 2012.gada 16.oktobra protokollēmuma 4.1.3.apakšpunktā doto uzdevumu 3.2.2.1.1.apakšaktivitātes ietvaros ir jānovirza finansējums radiosakaru sistēmas attīstības nodrošināšanai, kas atbilst 3.2.2.1.1.apakšaktivitātes mērķim, ir jāprecizē DPP sadaļa „Atbalsta veids” , to papildinot ar informāciju par komunikācijas tehnoloģiju infrastruktūras projektiem. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Rīkojuma projekts paredz, ka tiek precizēts finansējuma saņēmēju loks 3.2.2.1.1.apakšaktivitātes ietvaros, kā iespējamo finansējuma saņēmēju nosakot arī tiesu varas institūciju, jo atbilstoši Prokuratūras likuma 1. panta pirmajai daļai prokuratūra ir tiesu varas institūcija.  Rīkojuma projekts paredz, ka tiek precizētas atbalstāmās darbības 3.2.2.1.1.apakšaktivitātes ietvaros, kā iespējamo atbalsta veidu nosakot arī komunikācijas tehnoloģiju infrastruktūras projektu īstenošanu. |
| 5. | Projekta izstrādē iesaistītās institūcijas | Nav attiecināms |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav attiecināms |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Atbilstoši grozījumiem DPP Vides aizsardzības un reģionālās attīstības ministrija izstrādās grozījumus Ministra kabineta noteikumos par 3.2.2.1.1.apakšaktivitātes īstenošanu, paredzot precizēt projekta iesniedzēju loku 3.2.2.1.1.apakšaktivitātes ietvaros, kā arī noteikt, ka 3.2.2.1.1.apakšaktivitātes ietvaros tiek īstenots Ģenerālprokuratūras informācijas sistēmas projekts tiesu sistēmas attīstībai un Iekšlietu ministrijas radiosakaru sistēmas attīstības projekts. |
| 2. | Cita informācija | Nav attiecināms. |

|  |
| --- |
| Anotācijas II, III, V, VI, VII sadaļas – nav attiecināmas. |

Iesniedzējs:

Vides aizsardzības un reģionālās attīstības ministrs E.Sprūdžs

Vizē:

Valsts sekretārs A.Antonovs

11.12.2012. 14:30

535

I.Briņķe 67770326,

Ieva.Brinke@varam.gov.lv